Zmluva o obstaraní veci (1) 
Čl. I
Zmluvné strany
1.	Objednávateľ: 	Slovenská únia profesionálnych vodičov
			800 00 Bratislava, Miletičova ul. č. 78, IČO, DIČ, IČ DPH
		zastúpená Ing. Borisom Milatom, generálnym tajomníkom únie
2.	Obstarávateľ: 	Ing. Matej Starý, CSc., nar. .............. .., r. č. ............................
			bytom Moyzesova ul. č. 20, 010 01 Žilina
Čl. II
Predmet zmluvy
1.	Predmetom tejto zmluvy je organizačné a odborné zabezpečenie kurzu odbornej spôsobilosti podľa zákona č. 455/1991 Zb. v znení neskorších predpisov.
2.	Obstarávateľ sa v tejto zmluve zaväzuje zabezpečiť priestory pre uskutočnenie kurzu podľa ods. 1, lektorov a uskutočnenie záverečných testov.
Čl. III
Cena obstarania
Zmluvné strany sa dohodli, že celková cena veci podľa čl. II ods. 1 tejto zmluvy sa stanovuje na 4 979 € (slovom štyritisícdeväťstosedemdesiatdeväť eur).
Čl. IV
Odmena obstarávateľa
1.	Zmluvné strany sa dohodli na odmene obstarávateľa vo výške 830 € (slovom osemstotridsať eur).
2.	Objednávateľ sa zároveň zaväzuje, že obstarávateľovi uhradí všetky účelne vynaložené náklady spojené s obstarávaním veci.
Čl. V
Doba obstarania veci
Obstarávateľ sa zaväzuje, že obstará vec podľa čl. II ods. 1 zmluvy v termíne od 1. 6. do 1. 8. 2023.
Čl. VI
Ďalšie dojednania
1.	Obstarávateľ pri podpise tejto zmluvy vydáva písomné potvrdenie, v ktorom je uvedený predmet obstarania, jeho cena a doba obstarania v súlade s touto zmluvou.
2.	Obstarávateľ sa zaväzuje, že objednaný predmet obstarania podľa čl. II ods. 1 tejto zmluvy obstará sám.
3.	V prípade, že niektoré činnosti obstará za pomoci tretej osoby, zodpovedá za ich vykonanie tak, akoby ich obstaral sám.
Čl. VII
Záverečné ustanovenia
1.	Ďalšie otázky osobitne neupravené touto zmluvou sa riadia ustanoveniami § 724 a nasl. ObZ o príkaznej zmluve.
2.	Táto zmluva sa vyhotovuje v dvoch rovnopisoch, pre každú zmluvnú stranu jeden.
3.	Zmluva sa stáva platnou a účinnou dňom podpisu oboma zmluvnými stranami.
V Žiline dňa 30. 5. 2023